Τζάκλυν Σμιθ

Η Τζάκλυν Σμιθ (αγγλικά : Jaklyn Ellen Smith), (26 Οκτωβρίου 1945, Χιούστον) είναι μια Αμερικανίδα ηθοποιός και επιχειρηματίας. Είναι γνωστή για το ρόλο της ως Kέλι Γκάρετ στην τηλεοπτική σειρά Άγγελοι του Τσάρλυ (1976 -1981). Έχει επανάλαβει το ρόλο με μια σύντομη εμφάνιση στην κινηματογραφική μεταφορά του Άγγελοι του Τσάρλυ, το 2003. Άλλες ταινίες της περιλαμβάνουν το Nightkill (1980) και το Déjà Vu (1985). Ξεκίνοντας στη δεκαετία του 1980, άρχισε την ανάπτυξη και την εμπορική προώθηση των εμπορικών σημάτων της με ένδυση και αρώματα.

 Η Τζάκλυν Σμιθ γεννήθηκε στο Χιούστον του Τέξας, κόρη της Μάργκαρετ Ελέν (το γένος Χάρτσφιλντ) και του Τζακ Σμιθ (γεννημένος ως Τζέικομπ Κουπφέρσμιντ), έναν οδοντίατρο. Ο πατέρας της ήταν ρωσικής εβραϊκής καταγωγής, και η μητέρα της είχε καταγωγή από την Αγγλία, την Σκωτία, την Ιρλανδία και την Ουαλία.Μετά το κολέγιο, η Σμιθ μετακόμισε στη Νέα Υόρκη με την ελπίδα να γίνει χορεύτρια σε μπαλέτο, αλλά σύντομα οι φιλοδοξίες της θα μετατοπίστουν προς το μοντέλινγκ και θα βρει δουλειά σε τηλεοπτικές και έντυπες διαφημίσεις, μεταξύ των οποίων μία για το στοματικό διάλυμα Listerine. Η πρώτη ταινία της Σμιθ εκτός της σειράς των Αγγέλων του Τσάρλυ ήταν η "Escape from Week" (CBS-TV) το 1977. Στη συνέχεια πήρε βασικό ρόλο ως Τζόις Χάμπερ στους "Users" με τον Τόνι Κέρτις και τον Τζον Φορσάιθ το 1978. Το 1980, η Σμιθ πρωταγωνίστησε με τον Ρόμπερτ Μίτσαμ στο θρίλερ "Nightkill". Μετά την ακύρωση της σειράς "Άγγελοι του Τσάρλυ" το 1981, η Σμιθ πήρε τον πρωταγωνιστικό ρόλο της θρυλικής τηλεοπτικής ταινίας "Jacqueline Bouvier Kennedy", κερδίζοντας μια υποψηφιότητα για Χρυσή Σφαίρα για την καλύτερη ηθοποιό. Το 1983, η Σμιθ θα παίξει ως Τζένιφερ Πάρκερ στην τηλεοπτική ταινία "Οργή των Αγγέλων", που βασίζεται στο μυθιστόρημα του Σιντνεύ Σέλντον. Η ταινία πήρε την υψηλότερη βαθμολογία στις εκτιμήσεις της Nielsen την εβδομάδα που προβλήθηκε. Η Σμιθ επανέλαβε το ρόλο στο σηκούελ του 1986, "Οργή των Αγγέλων: Η ιστορία συνεχίζέται". Στις 21 Μαρτίου, 1976, η Σμιθ θα παίξει ως Κέλι Γκάρετ στους "Αγγέλους του Τσάρλι". Το σήριαλ προβλήθηκε ως εβδομάδιαια επεισόδια με πρωταγωνιστρίες την Τζάκλυν Σμιθ, την Κέιτ Τζάκσον και την Φάρα Φόσετ, ως ιδιωτικοί ερευνητές του γραφείου ερευνών "Ταουνσέντ και Συνεργάτες", που διοικούνταν από έναν μοναχικό πολυεκατομμυριούχο τον οποίο οι γυναίκες δεν είχαν συναντήσει ποτέ, (τον Τσάρλι υποδήθηκε ο Τζον Φορσάιθ), και ο οποίος παρουσίαζε τις υποθέσεις και εδινε τις συμβουλές του, μέσω ενός μεγαφώνου στη βασική ομάδα του που αποτελούνταν από τρεις γυναίκες υπαλλήλους, στις οποίες αναφέρονταν ως «Οι Άγγελοι». Τους Αγγέλους βοήθουσαν στο γραφείο και περιστασιακά δύο άντρες συνεργάτες, (οι ηθοποίοι Ντέιβιντ Ντόιλ και Ντέιβιντ Ογκντέν Στίερς). Η τηλεοπτική σειρά έκανε το ντεμπούτο της επίσημα στις 22 Σεπτεμβρίου του 1976, και προβλήθηκε για πέντε σεζόν. Η σειρά θα γίνει μια μεγάλη επιτυχία, όχι μόνο στις ΗΠΑ αλλά και σε όλο τον κόσμο, Οι «Άγγελοι» εμφανίστηκαν και στα εξώφυλλα των περιοδικών σε όλο τον κόσμο, και τέσσερις φορές στο περιοδικό Time. Η Τζάκλυν Σμιθ έχει παντρευτεί τέσσερις φορές. Ο πρώτος γάμος της ήταν με τον ηθοποιό Ρότζερ Ντέιβις (1968- 1975). Παντρεύτηκε δεύτερη φορά τον Ντένις Κόουλ , έναν ηθοποιό που εμφανίστηκε στους "Άγγελους του Τσάρλι" το 1977 και το 1978. Ο Κόουλ εμφανίστηκε στο σηριάλ δύο φορές πριν το ζευγάρι χωρίσει το 1981. Η Σμιθ παντρεύτηκε τον σκηνοθέτη Tόνι Ρίτσμοντ το 1981, με τον οποίο απέκτησε δύο παιδιά, τον Γκαστόν (γεννήθηκε το 1982) και την Σπένσερ Μάργκαρετ (γεννήθηκε το 1985), πριν από το διαζύγιο με τον Ρίτσμοντ το 1989. Η Σμιθ έκανε τον τετάρτο γάμο της στο Χιούστον με τον Καρδιοχειρουργό Δρ Μπραντ Άλεν το 1997. Η Τζάκλυν Σμιθ στην IMDb (Αγγλικά)